འབུམ་རམས་པ་ནོར་བཟང་གིས་བཤད་རྒྱུར།གཞུང་ལུགས་ཀྱི་ངོས་ནས་བཤད་ན་གལ་ཏེ་མ་ཎི་འཁོར་ལོ་དེར་གློག་བསྒྱུར་ཆས་ཤིག་སྤྲད་པ་ཡིན་ན་ཁ་པར་ནང་གློག་གསོག་ཐུབ་པ་རེད།འདིའི་ཐད་ཀྱི་ཞིབ་འཇུག་གི་ལས་ཀ་མུ་མཐུད་དུ་རྩོམ་བཞིན་ཡོད་ཟེར།ཡང་མ་ཎི་འཁོར་ལོ་འདི་གང་ཞིག་ནས་ཉོ་ཐུབ་པའི་ཐད་ཁོས་བཤད་རྒྱུར།གློག་འདོན་མ་ཎི་འདི་ལག་རྩལ་བདག་དབང་གི་ཡི་གེ་ད་སོ་མ་ལག་སོན་བྱུང་བ་ཡིན་ལ།མིག་སྔར་གྱི་ཐོན་རྫས་ནི་ལག་པས་བཟོས་པ་རྐྱང་རྐྱང་ཡིན།བོད་ལྗོངས་སློབ་ཆེན་གྱི་ནུས་ཁུངས་གསར་བའི་ཞིབ་འཇུག་ལྟེ་གནས་་ནི་ཚན་རིག་ཞིབ་འཇུག་གི་ལས་ཁུངས་ཤིག་ཡིན་པས་མང་པོ་ཐོན་སྐྱེད་ཀྱི་ནུས་པ་མེད་སྟབས།མོས་པ་ཅན་གྱི་ཁེ་ལས་ཡོད་ན་མཉམ་འབྲེལ་བྱས་ཆོག་ཆོག་ཡིན་ཟེར།